Buena Vista Social Club (film)

Buena Vista Social Club  zo ur film alaman gant Wim Wenders en 1999, savet diwar-benn sonerien gozh eus Kuba oc'h ober un albom. Etre al lajadoù enrollañ er studio ez eus pennadoù-kaoz gant ar sonerien, ha tammoù eus sonadegoù, evel an hini graet e New York, e Carnegie Hall, enrollet bloaz a-raok, e 1998, ha skignet er bladenn Buena Vista Social Club at Carnegie Hall e 2008.

Ar film
Er film e weler ar gitarour stadunanat Ry Cooder, kamarad da Wenders, o vont gant e vab, dre gêr La Habana, da glask sonerien gozh eus ar vro — dilezet metoù ar sonerezh gant an darn vrasañ anezhe — da ober ur bladenn gante, hag a vo anvet Buena Vista Social Club (albom).

Goude-se e vint lakaet da ganañ pe da seniñ div wech : 
e miz Ebrel 1998 en Amsterdam (div wech) 
d'ar 1añ a viz Gouhere 1998 e Carnegie Hall, e New York.

Er pennadoù-kaoz e lavar ar sonerien ar pezh a soñjont eus o zroiad, ha dreist-holl e SUA.

Ar sonerien
Ar re-se, a vo gwelet er film, eo : 
Compay Segundo, o kanañ hag o seniñ gitar 
Ibrahim Ferrer, o kanañ 
Pio Leyva, o kanañ 
Omara Portuondo, o kanañ 
Eliades Ochoa, o kanañ hag o seniñ gitar 
Rubén González, o seniñ piano. 
Barbarito Torres

Diwar brud ar bladenn e voe savet ul laz, hag a yeas da seniñ dre ar bed.

Rummad:Filmoù 1999
Rummad:Wim Wenders
Rummad:Sonerezh Kuba
Rummad:Filmoù troet e New York
Rummad:Filmoù troet en Izelvroioù
Rummad:Filmoù troet e Kuba